CELEX: 62007TN0154
Language: el
Date: 2007-05-08 00:00:00
Title: Υπόθεση T-154/07: Προσφυγή της 8ης Μαΐου 2007 — ThyssenKrupp Liften κατά Επιτροπής

7.7.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/35
            
         Προσφυγή της 8ης Μαΐου 2007 — ThyssenKrupp Liften κατά Επιτροπής
   (Υπόθεση T-154/07)
   (2007/C 155/64)
   Γλώσσα διαδικασίας: η ολλανδική.
   Διάδικοι
   
      Προσφεύγουσα: ThyssenKrupp Liften BV (Krimpen aan den IJssel, Κάτω Χώρες) (εκπρόσωποι: O.W. Brouwer και A.C.E. Stoffer, advocaten)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση κατά το μέρος που αφορά την προσφεύγουσα·
            
         
               —
            
            
               επικουρικώς, να μειώσει το πρόστιμο που επιβλήθηκε στην προσφεύγουσα·
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφεύγουσα βάλλει κατά της αποφάσεως C(2007)512 τελικό (υπόθεση COMP/E-1/38.823 — PO/Ανελκυστήρες και κυλιόμενες κλίμακες) της Επιτροπής.
   Η προσφεύγουσα προβάλλει όμοιους λόγους ακυρώσεως με εκείνους που προβάλλονται στην υπόθεση T-144/07, ThyssenKrupp Liften Ascenseurs κατά Επιτροπής.
   Η προσφεύγουσα ισχυρίζεται επιπλέον ότι η Επιτροπή, αυξάνοντας με αποτρεπτικό συντελεστή 100 % το ποσό αφετηρίας του προστίμου, παρέβη το άρθρο 23, παράγραφος 1, του κανονισμού (ΕΚ) 1/2003 (1) και τις στηριζόμενες στη διάταξη αυτή κατευθυντήριες γραμμές για τον υπολογισμό των προστίμων (2) και παραβίασε την αρχή της αναλογικότητας και την αρχή της ίσης μεταχειρίσεως. Η προσφεύγουσα προβάλλει επίσης ότι η Επιτροπή σε αντίθεση με το άρθρο 23, παράγραφος 1, του κανονισμού 1/2003 και με τις κατευθυντήριες γραμμές για τον υπολογισμό των προστίμων αύξησε το πρόστιμο κατά 50 % λόγω υποτροπής.
   
      (1)  Κανονισμός του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης (ΕΕ L 1, σ. 1).
   
      (2)  Ανακοίνωση της Επιτροπής — Κατευθυντήριες γραμμές για τον υπολογισμό των προστίμων που επιβάλλονται δυνάμει του άρθρου 15, παράγραφος 2, του κανονισμού 17 και του άρθρου 65, παράγραφος 5, της Συνθήκης ΕΚΑΧ (ΕΕ 1998, C 9, σ. 3).